A díjat befolyásolhatja a biztosított személy életkora, foglalkozása, sporttevékenysége, korábban történt műtétjei, orvosi kezelései, rendszeres gyógyszer szedése. A biztosító kérdezheti a biztosított személy magasságát, súlyát, sőt akár még a derékbőségét is – ezek a testtömeg index meghatározásához szükségesek. A dohányzás pedig alapvetően befolyásolja a biztosítás díját. Ám az egyes biztosítók között jelentős különbségek vannak arra vonatkozóan, hogy napi hány szál cigaretta számít rendszeres dohányzásnak.